CELEX: C2006/281/22
Language: sk
Date: 2006-11-18 00:00:00
Title: Vec C-193/05: Rozsudok Súdneho dvora (veľká komora) z  19. septembra 2006 – Komisia Európskych spoločenstiev/Luxemburské veľkovojvodstvo (Nesplnenie povinnosti členským štátom — Sloboda usadiť sa — Smernica 98/5/ES — Trvalý výkon advokátskeho povolania v inom členskom štáte ako v tom, kde bola získaná kvalifikácia — Predchádzajúca kontrola znalosti jazykov hostiteľského štátu — Zákaz výkonu činnosti poskytovania adresy na účely doručovania pre spoločnosti — Povinnosť predložiť každoročne osvedčenie o registrácii na príslušnom orgáne domovského členského štátu)

18.11.2006   
            
            
               SK
            
            
               Úradný vestník Európskej únie
            
            
               C 281/14
            
         Rozsudok Súdneho dvora (veľká komora) z 19. septembra 2006 – Komisia Európskych spoločenstiev/Luxemburské veľkovojvodstvo
   (Vec C-193/05) (1)
   
   (Nesplnenie povinnosti členským štátom - Sloboda usadiť sa - Smernica 98/5/ES - Trvalý výkon advokátskeho povolania v inom členskom štáte ako v tom, kde bola získaná kvalifikácia - Predchádzajúca kontrola znalosti jazykov hostiteľského štátu - Zákaz výkonu činnosti poskytovania adresy na účely doručovania pre spoločnosti - Povinnosť predložiť každoročne osvedčenie o registrácii na príslušnom orgáne domovského členského štátu)
   (2006/C 281/22)
   Jazyk konania: francúzština
   Účastníci konania
   
      Žalobkyňa: Komisia Európskych spoločenstiev (v zastúpení: D. Maidani a A. Bordes, splnomocnení zástupcovia)
   
      Žalovaný: Luxemburské veľkovojvodstvo (v zastúpení: S. Schreiner, splnomocnený zástupca, a L. Dupong, advokát)
   Predmet veci
   Nesplnenie povinnosti členským štátom – Porušenie článkov 2, 3 a 5 smernice Európskeho parlamentu a Rady 98/5/ES zo 16. februára 1998 o uľahčení trvalého výkonu právnického povolania v inom členskom štáte ako v tom, kde bola získaná kvalifikácia (Ú. v. ES L 77, s. 36; Mim. vyd. 06/003, s. 83) – Kontrola jazykových znalostí – Zákaz výkonu činnosti poskytovania adresy na účely doručovania pre spoločnosti – Povinnosť predložiť každoročne osvedčenie o registrácii v domovskom členskom štáte
   Výrok rozsudku
   
               1.
            
            
               Luxemburské veľkovojvodstvo si tým, že podmieňuje predchádzajúcou kontrolou jazykových znalostí registráciu na príslušnom vnútroštátnom orgáne európskych advokátov, ktorí chcú vykonávať v Luxembursku svoju činnosť na základe profesijného titulu ich domovskej krajiny, že týmto advokátom zakazuje vykonávať činnosti poskytovania adresy na účely doručovania pre spoločnosti a že im ukladá povinnosť každoročne predkladať osvedčenie o registrácii na príslušnom orgáne ich domovského členského štátu, nesplnilo povinnosti, ktoré mu vyplývajú zo smernice Európskeho parlamentu a Rady 98/5/ES zo 16. februára 1998 o uľahčení trvalého výkonu právnického povolania v inom členskom štáte ako v tom, kde bola získaná kvalifikácia.
            
         
               2.
            
            
               Luxemburské veľkovojvodstvo je povinné nahradiť trovy konania.
            
         
      (1)  Ú. v. EÚ C 155, 25.6.2005.